LT
C 173/8
Europos Sąjungos oficialusis leidinys
2023 5 15
Rezoliucinė dalis SESV 34 ir 36 straipsniai turi būti aiškinami taip, kad pagal juos nedraudžiamos valstybės narės teisės nuostatos, pagal kurias, siekiant apsaugoti nepilnamečius nuo audiovizualinio turinio, galinčio pakenkti jų gerovei ir vystymuisi, reikalaujama, kad į fizinę laikmeną įrašytos ir internetinėje parduotuvėje parduodamos audiovizualinės programos pirmiausia būtų patikrintos, suklasifikuotos pagal amžiaus ribą ir atitinkamai paženklintos pagal šios valstybės narės įstatymus, net jei šioms programoms jau buvo taikyta panaši procedūra, panašus klasifikavimas ir ženklinimas pagal kitos valstybės narės įstatymus, su sąlyga, kad tokios teisės nuostatos yra tinkamos šio tikslo įgyvendinimui užtikrinti ir neviršija to, kas būtina jam pasiekti.
Šiuo klausimu aplinkybė, kad dalis įrašų, kuriais atitinkamoje valstybėje narėje gali būti prekiaujama iš kitos valstybės narės, nepatenka į minėtų teisės nuostatų taikymo sritį, lemiamos reikšmės neturi, jei toks apribojimas netrukdo įgyvendinti siekiamo tikslo.
Lemiamos reikšmės neturi ir tai, kad atitinkamose nacionalinės teisės nuostatose nėra numatyta šio reikalavimo išimties, jei galima nustatyti, kad šiose teisės nuostatose nurodyto įrašo pirkėjas yra pilnametis.
(1)
OL C 24, 2022 1 17.
2023 m. kovo 7 d.
Teisingumo Teismo (devintoji kolegija) nutartis byloje (Bundesverwaltungsgericht (Innsbruck) (Austrija) prašymas priimti prejudicinį sprendimą) Willy Hermann Service GmbH, DI / Präsidentin des Landesgerichts Feldkirch (Byla C-561/22) (1) (Prašymas priimti prejudicinį sprendimą – Teisingumo Teismo procedūros reglamento 99 straipsnis – Direktyva 2013/34/ES – 30 ir 51 straipsniai – Finansinių ataskaitų skelbimas – Sankcijos nepaskelbimo atveju – Civilinių bylų teismo skiriamos baudos – Administracinė procedūra, skirta įsiteisėjusioms baudoms išieškoti – Teisės normos, pagal kurias administracinis teismas negali atlikti šių baudų peržiūros – Res judicata galia – Veiksmingumo principas – Proporcingumas) (2023/C 173/10) Proceso kalba: vokiečių Prašymą priimti prejudicinį sprendimą pateikęs teismas Bundesverwaltungsgericht (Innsbruck)
Šalys Pareiškėjai: Willy Hermann Service GmbH, DI Institucija atsakovė: Präsidentin des Landesgerichts Feldkirch
Rezoliucinė dalis Sąjungos teisė turi būti aiškinama taip, kad pagal ją nedraudžiamos nacionalinės teisės normos, kuriose numatyta, kad administracinis teismas, priimantis sprendimą dėl bendrovei ir jos vadovui skirtų baudų už finansinių ataskaitų nepaskelbimą išieškojimo, yra saistomas įsiteisėjusio civilinių bylų teismo sprendimo, kuriuo skirtos šios baudos ir nustatytas jų dydis, siekiant užtikrinti, kad būtų laikomasi iš 2013 m. birželio 26 d. Europos Parlamento ir Tarybos direktyvos 2013/34/ES dėl tam tikrų rūšių įmonių metinių finansinių ataskaitų, konsoliduotųjų finansinių ataskaitų ir susijusių pranešimų, kuria iš dalies keičiama Europos Parlamento ir Tarybos direktyva 2006/43/EB ir panaikinamos Tarybos direktyvos 78/660/EEB ir 83/349/EEB, 30 ir 51 straipsnių, perkeltų į nacionalinę teisę.
(1)
Gavimo data: 2022 m. rugpjūčio 24 d.